Omodej Aba

náhľad|Pečať palatína Omodeja Abu: v trojuholníkovom štíte erb rodu Aba. Kruhový nápis: †S(igillum)•OMODEI PALATINI DE GENERE OBA.
**Omodej Aba** (, ; * ? – † 5. september 1311, Košice) bol krajinský sudca v Košiciach a uhorský palatín, zakladateľ rodu Omodejovcov.**' Otec Dávid z rodu [[Abovci|Abovcov]], synovia: Ján, Mikuláš, Dávid, Ladislav, Omodej, Dominik, dcéra Katarína.

== Život ==
Ako [[krajinský sudca]] pôsobil v rokoch [[1283]][[1285]], ako uhorský [[palatín]] v 1285[[1301]] a [[1302]][[1311]].

Veľké zásluhy si získal pri odvrátení druhého tatárskeho vpádu do [[Uhorsko|Uhorska]]. Po smrti [[Ladislav IV. (Uhorsko)|Ladislava IV. Kumánskeho]] paril k jedným z najaktívnejších podporovateľov [[Ondrej III. (Uhorsko)|Ondreja III.]] Za to okrem hodnosti [[palatín]]a získal aj celú [[Užská župa (Uhorsko)|Užskú stolicu]]. Okrem toho vlastnil rozsiahle majetky v [[Abovská župa|Abovskej]], [[Sabolčská župa|Sabolčskej]], [[Spišská župa (Uhorsko)|Spišskej]], [[Šarišská župa (Uhorsko)|Šarišskej]], [[Turňa (župa)|Turnianskej]] a [[Zemplínska župa (Uhorsko)|Zemplínskej župe]]. Počas vlády [[Ondrej III. (Uhorsko)|Ondreja III.]] bol najmocnejším uhorským magnátom.**' 

Po smrti Ondreja III. spočiatku podporoval ako kandidáta na uhorský trón českého kráľoviča Václava-Ladislava V. Neskôr sa však pridal na stranu Karola Róberta, pre ktorého získal mesto Košice, ktoré dovtedy stálo na strane Václava-Ladislava. Podpora kráľa však nebola trvalá. Zo svojich majetkov vytvoril na severovýchode krajiny samostatnú dŕžavu (s vlastným dvorom so sídlom na hrade Amadévár pri meste Gönc), v ktorej vládol nezávisle od kráľovskej moci. Zaberal kráľovské majetky, budoval mýtne stanice, z ktorých mýto si nechával pre seba a bez kráľovského povolenia staval hrady. Okrem iného na svojom hrade poskytol azyl veľkopolskému kniežaťu Vladislavovi Lokietkovi, budúcemu poľskému kráľovi. Neskôr dokonca s vlastným vojskom vtrhol do Poľska, aby pomohol Vladislavovi získať kráľovstvo.

Dostal sa do sporov s mešťanmi Košíc, ktoré sa usiloval ovládnuť a ktoré sa stali oporou kráľa v boji proti Omodejovcom. Pri jednej z potýčok ho nakoniec 5. septembra 1311 košickí mešťania zabili. Omodejovi synovia si vymohli súd, ten však následne využil Karol Róbert na potlačenie ich moci. Zmluvou z 3. októbra 1311 sa Omodejovci zaviazali, že už sa nebudú usilovať ovládnuť Košice a nebudú brániť ich rozmachu. Okrem toho museli vrátiť Abovskú a Zemplínsku župu a plne sa podriadiť kráľovi. Omodejovci tieto podmienky prijali len formálne. Nadviazali spojenectvo s Matúšom Čákom Trenčianskym a na jar 1312 vyplienili okolie kráľovského mesta Blatný Potok (maď. *Sárospatak*). Následne odolali obliehaniu kráľovského vojska na Šarišskom hrade. Pri pokuse dobyť Košice sa stretli 15. júna 1312 s kráľovským vojskom pri Rozhanovciach, kde boli porazení.

## Referencie

## Pozri aj
* Samuel Aba
* Bitka pri Rozhanovciach
* Boršodsko-abovsko-zemplínska župa

Kategória:Narodenia v 13. storočí
Kategória:Úmrtia v 1311
Kategória:Úmrtia 5. septembra
Kategória:Omodejovci
Kategória:Uhorskí palatíni
Kategória:Slovenskí šľachtici
Kategória:Uhorskí šľachtici
Kategória:Krajinskí hodnostári
Kategória:Sudcovia
Kategória:Abovci